recursal/SuperWikiNEXT-32B huggingface dataset:
**অন্তর্ভুক্তিমূলক প্রবৃদ্ধি** (ইংরেজি: Inclusive growth) বলতে কোনও দেশের এমন এক ধরনের অর্থনৈতিক প্রবৃদ্ধিকে বোঝায় যা দেশটির সব নাগরিকের জন্য সমতুল্য সুযোগ সৃষ্টি করে এবং যার ফলে সব নাগরিক অর্থনৈতিক প্রবৃদ্ধির সুফল লাভ করে। সাধারণত দেখা গেছে যে অর্থনৈতিক প্রবৃদ্ধির ফলে সমাজের সম্পদ অধিকতর হারে একটি সংখ্যালঘু বিত্তবান শ্রেণীর হাতে কুক্ষিগত হয় এবং তুলনায় সংখ্যাগরিষ্ঠ নাগরিকের সম্পদের আনুপাতিক পরিমাণ হ্রাস পায়। এই প্রবণতার ব্যাপারে সচেতনতা সৃষ্টি এবং সকলের জন্য প্রবৃদ্ধি নিশ্চিত করার প্রয়োজন থেকে অন্তর্ভুক্তিমূলক প্রবৃদ্ধির ধারণাটি উদ্ভূত হয়েছে।

অন্তর্ভুক্তিমূলক প্রবৃদ্ধিতে অনুমান করা হয় যে সামষ্টিক ও ব্যষ্টিক অর্থনীতির উপাদানসমূহ ও অর্থনৈতিক প্রবৃদ্ধির মধ্যে সরাসরি সম্পর্ক বিদ্যমান। ব্যষ্টিক অর্থনৈতিক দৃষ্টিকোণ থেকে অর্থনৈতিক বৈচিত্র‍্যায়ন ও প্রতিযোগিতার জন্য কাঠামোগত পরিবর্তনের উপর গুরুত্ব প্রদান করা হয়। অন্যদিকে সামষ্টিক অর্থনৈতিক দৃষ্টিকোণ থেকে অর্থনৈতিক সমষ্টিবাচক রাশি যেমন স্থূল জাতীয় উৎপাদন, সামষ্টিক উপাদান উৎপাদনশীলতা, এবং সামষ্টিক উপাদান প্রবিষ্টি, ইত্যাদির পরিবর্তনগুলি অধ্যয়ন করা হয়।

টেকসই অর্থনৈতিক প্রবৃদ্ধির জন্য অন্তর্ভুক্তিমূলক প্রবৃদ্ধি আবশ্যক। এটি অর্জন করা কখনও কখনও দুরূহ কেননা অর্থনৈতিক প্রবৃদ্ধির ফলে নেতিবাচক বাহ্যিক প্রভাবের (নেগেটিভ এক্সটার্নালিটি) উদয় হতে পারে। উদাহরণস্বরূপ উন্নয়নশীল দেশগুলিতে দুর্নীতি একটি প্রধান সমস্যা। যাই হোক, অন্তর্ভুক্তিমূলকতার উপরে জোর দেওয়া, বিশেষত বাজারে প্রবেশাধিকার, সম্পদের লভ্যতা এবং পক্ষপাতহীন নিয়ন্ত্রক পরিবেশের দৃষ্টিকোণ থেকে সুযোগের সমতাবিধানের উপরে জোর দেওয়া সফল প্রবৃদ্ধির একটি আবশ্যকীয় শর্ত। অন্তর্ভুক্তিমূলক প্রবৃদ্ধি একটি দীর্ঘমেয়াদী প্রক্রিয়া। এতে সমাজের দরিদ্র ও বঞ্চিত জনগোষ্ঠীর আয় বৃদ্ধি ও জীবনযাত্রার মান বৃদ্ধির উদ্দেশ্যে উৎপাদনশীল কর্মসংস্থানের উপরে দৃষ্টি নিবদ্ধ করা হয়।

আরও দেখুন
---------

* বুদ্ধিমান প্রবৃদ্ধি
* মোট জাতীয় সুখ
* পর্যাপ্ততার অর্থনীতি

তথ্যসূত্র
---------

1. ↑  Ranieri, Rafael; Ramos, Raquel Almeida (মার্চ ২০১৩)। "Inclusive Growth: Building up a Concept" (পিডিএফ)। Working Paper। **104**। Brazil: International Policy Centre for Inclusive Growth। আইএসএসএন 1812-108X। সংগ্রহের তারিখ ১৩ জানুয়ারি ২০১৫।
2. ↑  Anand, Rahul; ও অন্যান্য (১৭ আগস্ট ২০১৩)। "Inclusive growth revisited: Measurement and evolution"। *VoxEU.org*। Centre for Economic Policy Research। ১৩ জুলাই ২০২২ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৫।
3. ↑  Anand, Rahul; ও অন্যান্য (মে ২০১৩)। "Inclusive Growth: Measurement and Determinants" (পিডিএফ)। IMF Working Paper। Asia Pacific Department: International Monetary Fund। সংগ্রহের তারিখ ১৩ জানুয়ারি ২০১৫।
4. ↑  Elena Ianchovichina and Susanna Lundstrom, "What is Inclusive Growth?", The World Bank, February 10, 2009.
5. ↑  Elena Ianchovichina and Susanna Lundstrom, 2009. "Inclusive growth analytics: Framework and application", Policy Research Working Paper Series 4851, The World Bank.
**অন্তর্যামীন** বা **অন্তর্যামী** হিন্দু দর্শনের পরিপ্রেক্ষিতে, "অভ্যন্তরীণ-নিয়ন্ত্রক" বা "অভ্যন্তরীণ-নির্দেশনা" এর সাথে সম্পর্কিত যা ব্যক্তির মধ্যে বিদ্যমান এবং এটি প্রকাশকারীর কাছে স্বজ্ঞাত উপায়ে নিজেকে প্রকাশ করে। অন্তর্যামীন আহ্বানকারীর এমন উপদেষ্টা বা গুরুর অনুচিন্তন যা তার মধ্যে বিরাজমান এবং জ্ঞান নির্দেশনার উচ্চতর প্রেক্ষাপটের জন্য প্রকাশিত হয়; সাধারণত এটির জন্য আহবান বা প্রার্থনা করার পরে, এটি সাহায্য করতে আসে। কিছু কিছু ক্ষেত্রে, অ-বৌদ্ধিক সমস্যাগুলি সমাধান করার জন্য এটিকে উদ্ভাসিত হতে আহবান করা হয়, এবং আহ্বানকারীর জন্য অলৌকিক কাজও করে।

হিন্দু প্রাসঙ্গিককরণ
--------------------

হিন্দু ধর্মগ্রন্থগুলিতে, দেবতা বা অহং সম্পর্কিত প্রাথমিক ধারণাগুলি তৈরি করার পরে অভ্যন্তরীণ নিয়ন্ত্রক হিসাবে অন্তর্যামীনের ধারণাটি খুঁজে পাওয়া যায় - একতা উপায়ে - যা নিয়ন্ত্রণ করছে, কোনো না কোনোভাবে তুলনামূলক বুদ্ধিমত্তা, মহাবিশ্ব এবং যা কিছু। এই বুদ্ধিমত্তাও বলতে পারে যাকে চেতনা বা  সচেতনতা  বলা হয় যা অনেক উন্নত, তাই উচ্চতর জিনিসগুলি করতে সক্ষম।

তথ্যসূত্র
---------

1. ↑  Subrahmanian
2. ↑  Swami Krishnananda

### উৎস

* Subrahmanian  ওয়েব্যাক মেশিনে আর্কাইভকৃত ৩ মার্চ ২০১৬ তারিখে, Sdvaitin Net
* Swami Krishnananda, "THE NATURE OF THE INNER CONTROLLER"

বহিঃসংযোগ
---------

* *Bhagavad Gita Chapter 13th*
* *Antarjami or Antaryamin?*
***অ্যাডাম অ্যান্ড ওয়াইভস*** (ইংরেজি: ***Adam & Yves***) হল ১৯৭৪ সালে পুরুষ-সমকামী দর্শকদের জন্য নির্মিত একটি এক্স=রেটেড চলচ্চিত্র। এই চলচ্চিত্রে গ্রেটা গার্বোর ফুটেজের বেআইনিভাবে ব্যবহার করা হয়েছিল বলে এটি বিশেষভাবে উল্লেখযোগ্য। এই কিংবদন্তি অভিনেত্রীকে এই চলচ্চিত্রেই শেষ বারের জন্য দেখা গিয়েছিল।

এই চলচ্চিত্রটির প্রেক্ষাপট প্যারিসের এক বসন্তকাল। এই চলচ্চিত্রে দেখা যায়, ফরাসি ইয়াইভস (মার্কাস জিওভান্নি) আমেরিকান পর্যটক অ্যাডামকে মাইকেল হার্ডউইক) অনুসরণ করছেন। দু’জনের মধ্যে একটি স্বল্পকালীন সম্পর্ক গড়ে ওঠে। কিন্তু ওয়াইভস নিজেদের ব্যক্তিগত তথ্যবিনিময়ে বাধা দিলে সেই সম্পর্ক দীর্ঘস্থায়ী সম্পর্কে পরিণত হতে পারে না।

চলচ্চিত্র জগৎ থেকে অবসর গ্রহণ করে গ্রেটা গার্বো নিউ ইয়র্ক সিটিতে থাকতেন। জানা যায় যে, চলচ্চিত্রটি নির্মাণের সময় পিটার ডি রোম সেখানেই তাকে অনুসরণ করতে থাকেন। অনেক অনুসন্ধানের পর ডি রোম তাকে দেখতে পান এবং গার্বো যখন ফার্স্ট অ্যাভিনিউ ধরে হেঁটে চলেছিলেন, তখনই তার ফুটেজ শ্যুট করেন। ফুটেজটি *অ্যাডাম অ্যান্ড ওয়াইভস* ছবিতে যুক্ত হয়। অ্যাডাম কীভাবে একবার সেই রহস্যময়ী তারকাকে দেখতে পেয়েছিলেন, তারই স্মৃতিচারণা হিসেবে ছবিতে এই ফুটেজটি ব্যাখ্যাত হয়েছিল। গার্বোর ফুটেজটি তার অবগতি বা অনুমতি ব্যতিরেকেই ব্যবহৃত হয়েছিল। আর এই ফুটেজ গ্রহণের জন্য তাকে পারিশ্রমিকও দেওয়া হয়নি।

আরও দেখুন
---------

* পুরুষ-সমকামী পর্নোগ্রাফিক চলচ্চিত্রের অভিনেতাদের তালিকা
* পর্নোগ্রাফিক চলচ্চিত্র স্টুডিওগুলির তালিকা

পাদটীকা
-------

1. ↑  "*Adam & Yves* review, Film Threat"। ১৫ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৭।
2. ↑  "Porn Stop - Chicago Free Press"। *chicagofreepress.com*। ২৯ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৬।
3. ↑  De Rome, Peter (১৯৮৪), *The erotic world of Peter de Rome*, GMP, আইএসবিএন 978-0-907040-46-0 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Film Facts"। *google.com*। সংগ্রহের তারিখ ৪ জানুয়ারি ২০১৬।

বহিঃসংযোগ
---------

* টেমপ্লেট:Imdb movie
* টেমপ্লেট:Iafd movie
**আওরঙ্গজেবের সমাধিসৌধ**, ভারতের মহারাষ্ট্রের খুলদাবাদে অবস্থিত। আওরঙ্গজেব ছয়জন মহান মুঘল সম্রাটের মধ্যে সর্বশেষ এবং সর্বশ্রেষ্ঠ সম্রাট ছিলেন। শেখ জইনুদ্দিনের দরগার একটি অচিহ্নিত কবরে আওরঙ্গজেবকে সমাহিত করা হয়।

পটভূমি
------

আওরঙ্গজেব (১৬১৮-১৭০৭) ছিলেন ষষ্ঠ মুঘল সম্রাট। ১৭০৭ সালে মৃত্যুর আগ পর্যন্ত প্রায় অর্ধশতক ধরে তিনি ভারতীয় উপমহাদেশের অধিকাংশ স্থান জুড়ে শাসনকার্য পরিচালনা করেন। আওরঙ্গজেবের ইচ্ছা অনুযায়ী তাকে তার "আধ্যাত্মিক গুরু" শেখ জইনুদ্ধিনের দরগাহের নিকট দাফন করা হয়। তাঁর প্রপিতামহ সম্রাট আকবর ৫০ বছর দিল্লী শাসন করেছিলেন।

বর্ণনা
------

আওরঙ্গজেব ১৭০৭ সালে আহমেদনগরে মৃত্যুবরণ করেন। তার পুত্র আজম শাহ্‌ এবং কন্যা জিনাত-উন-নিসার আগমনের পরে তার শরীর খুলাদাবাদে নিয়ে আসা হয়। সেখানে লাল পাথরে তৈরি সমাধির উপরে তিন গজ দীর্ঘের একটি উঁচু সমতল স্থান রয়েছে। তার মাঝ বরাবর কয়েকট আঙ্গুলের আকারের একটি গর্ত রয়েছে। সমাধিটি মাটি স্বারা আবৃত, যেখানে তৃণ লতা বেড়ে উঠেছে। তাকে সমাধিস্থ করার পরে তাকে মৃত্যু পরবর্তী *খুলদ-মাকান* (অনস্তকালে যার আবাস) উপাধি দেয়া হয়।।

বলা হয়ে থাকে যে, আওরঙ্গজেব তার জীবনের শেষ দিনগুলোতে টুপি সেলাই করে অর্থ উপার্জন করেন এবং সেই অর্থ থেকে নিজের সমাধির জন্য মূল্য পরিশোধ করেন। এতে খরচ হয় মাত্র ১৪ রুপী ১২ আনা। আওরঙ্গজেবের তার সমাধিস্থলকে জাঁকজমক পূর্ণ করার বিরোধী ছিলেন এবং তার নিজের ইচ্ছা অনুযায়ী সমাধিস্থলকে খুবই সাধারণ ভাবে তৈরি করা হয়।

তথ্যসূত্র
---------

1. 1 2  "সংরক্ষণাগারভুক্ত অনুলিপি" (পিডিএফ)। ২৩ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ আগস্ট ২০১৬।
2. ↑  "Aurangzeb" *Encyclopædia Britannica*. Retrieved 21 March 2015.
3. ↑  Mikaberidze, Alexander (২০১১)। *Conflict and Conquest in the Islamic World: A Historical Encyclopedia*। ABC-CLIO। পৃষ্ঠা 149। আইএসবিএন 1598843362।
4. ↑  "World Heritage Sites - Ellora Caves - Khuldabad"। Archaeological Survey of India। ৬ মে ২০১৫ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৫।

বহিঃসংযোগ
---------


উইকিমিডিয়া কমন্সে **আওরঙ্গজেবের সমাধিসৌধ** সংক্রান্ত মিডিয়া রয়েছে।

* Tomb of Aurangzeb.
**স্টেফানি এস. কুক** একজন সাংবাদিক যিনি ১৯৭৭ সালে অ্যাসোসিয়েটেড প্রেসে তার প্রতিবেদনের ক্যারিয়ার শুরু করেছিলেন। ১৯৮০ সালে তিনি নিউক্লিওনিক্স সপ্তাহ, নিউক্লিয়ারফুয়েল এবং ইনসাইড এনআরসি- এর প্রতিবেদনকারী হিসাবে নিউইয়র্কের ম্যাকগ্রা-হিলে চলে আসেন। ১৯৮৪ সালে তিনি লন্ডনে স্থানান্তরিত হন এবং দুই বছর পরে বিজনেস উইক এবং নিউক্লিওনিক্স সপ্তাহের জন্য চেরনোবিল বিপর্যয়ের পরের ঘটনাগুলি কভার করেন। ২০০৪ সালে, কুক তার বই *ইন মর্টাল হেন্ডস: আ কশনারী হিস্টরি অব দ্য নিউক্লিয়ার এইজ* বইটি সম্পূর্ণ করতে যুক্তরাষ্ট্রে ফিরে আসেন। কুক তার ছেলের সাথে কেনসিংটন, মেরিল্যান্ডে থাকেন এবং বর্তমানে নিউক্লিয়ার ইন্টেলিজেন্স উইকলির সম্পাদক।

তথ্যসূত্র
---------

1. ↑  "Stephanie Cooke"। ২৩ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০২৩।
2. ↑  "Energy Intelligence Editors"। ১৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০২৩।

বাহ্যিক লিঙ্ক
-------------

* স্টেফানি কুকের ব্লগ
* *নিউ ইয়র্ক টাইমস*, 17 মার্চ, 2009-এ স্টেফানি কুক দ্বারা *একটি পারমাণবিক বর্জ্য ,* অপ-এড।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
| অন্যান্য | 
* সুডক (ফ্রান্স)
	+ ১

 |
**আওস ইবনে সালাবা আল আনসারী** মুহাম্মাদের একজন প্রসিদ্ধ সাহাবা ছিলেন। এই সাহাবাকে কেন্দ্র করে সূরা আত-তাওবাহের ৯৪ নং আয়াত নাযিল হয়।

জন্ম ও পরিচয়
-------------

আওস ইবনে সালাবা মদিনাতে জন্মগ্রহণ করেন এবং একজন আনসার সাহাবা ছিলেন।

কুরআনের আয়াত অবতীর্ণ
---------------------

হাকিম ইবনে আব্দুল্লাহর মতে, যেসকল সাহাবা নিশাপুর আগমন করেন তাদের মধ্যে আওস ইবনে সালাবা অন্যতম।

### তাবুক যুদ্ধে যোগদান না করা

তিনি একজন নিষ্ঠাবান সাহাবা হওয়া সত্ত্বেও তাবুকের যুদ্ধে অংশগ্রহণ করা হতে বিরত থাকেন। পরবর্তীতে তিনি নিজের কাজের জন্য অনুতপ্ত হন এবং আল্লাহ্‌ ও মুহাম্মাদের নিকট ক্ষমা প্রার্থনা করেন। এই যুদ্ধে যারা অংশগ্রহণ করা হতে বিরত থাকেন, আল্লাহ্‌ তাদের প্রতি ভৎসর্না নিন্দাসূচক আয়াত অবতীর্ণ করেন।

> *তুমি যখন তাদের কাছে ফিরে আসবে, তখন তারা তোমাদের নিকট ছল-ছুতা নিয়ে উপস্থিত হবে; তুমি বলো, ছল কারো না, আমি কখনো তোমাদের কথা শুনব না; আমাকে আল্লাহ তা’আলা তোমাদের অবস্থা সম্পর্কে অবহিত করে দিয়েছেন। আর এখন তোমাদের কর্ম আল্লাহই দেখবেন এবং তাঁর রসূল। তারপর তোমরা প্রত্যাবর্তিত হবে সেই গোপন ও আগোপন বিষয়ে অবগত সত্তার নিকট। তিনিই তোমাদের বাতলে দেবেন যা তোমরা করছিলে।* - আল কুরআন - (৯:৯৪) 
> 
> 

### ক্ষমা প্রার্থনা করা ও আয়াত অবতীর্ণ

তখন আওস ইবনে সালাবা ভয় পেয়ে যান এবং অনুতপ্ত হন, এরপর পাপের মার্জনাস্বরূপ নিজেকে মদিনার মসজিদে নববীর একটি খুঁটির সাথে নিজেকে বেঁধে রাখেন এবং শপথ করেন মুহাম্মাদ যদি তার বাধন খুলে না দেন তাহলে সে নিজে থেকে এই বাধন খুলবেন না। মুহাম্মাদ তাবুক হতে প্রত্যাবর্তন করে মসজিদে প্রবেশ করিয়া অন্যদের সাথে তাকে খুঁটির সাথে বাঁধা অবস্থায় দেখতে পান। এবং এই ঘটনার কারণ জানতে পেরে মুহাম্মাদ বলেন, আল্লাহর নির্দেশ না আসা পর্যন্ত এই বাধন আমি খুলে দিতে পারবোনা। অবশেষে আল্লাহ্‌ তাদেরকে ক্ষমা করে দিয়ে কুরআনে আয়াত নাযিল করেন। 

> আর কোন কোন লোক রয়েছে যারা নিজেদের পাপ স্বীকার করেছে, তারা মিশ্রিত করেছে একটি নেককাজ ও অন্য একটি বদকাজ। শীঘ্রই আল্লাহ হয়ত তাদেরকে ক্ষমা করে দেবেন। নিঃঃসন্দেহে আল্লাহ ক্ষমাশীল করুণাময়। - আল কুরআন - (৯:১০২) 
> 
> 

এরপর মুহাম্মাদ আওস ইবনে সালাবাসহ সকলকে বাঁধনমুক্ত করে দেন।

তথ্যসূত্র
---------

1. ↑  *ইসলামী বিশ্বকোষ ১ম খণ্ড- ১০৭ পৃষ্ঠা*।
2. ↑  *ইবনুল আসির, [উসদুল গাবা,তেহরান তা.বি -১ম খণ্ড -১৪১]*।
3. ↑  *ইবনে হাজার আসকালানি, [আল ইসাবা ফি তাময়িযিস সাহাবা, ১ম খন্ড -৮১], মিশর ১৩২৮ হিজরি*।
4. ↑  *আয যামাখশারী,[ আশ কাশশাফ, বৈরুত ২য় খন্ড ৩০৬-০৭ ]*।
**তারাব আবদুল হাদী** (আরবি: طَرب عبد الهادي), **তারাব'আবদ্ আল-হাদী** নামেও লিপ্যন্তর করা হয়, (১৯১০ জেনিন–১৯৭৬ কায়রো) ছিলেন একজন ফিলিস্তিনি সক্রিয় কর্মী এবং নারীবাদী। ১৯২০-এর দশকের শেষের দিকে, তিনি ব্রিটিশ ম্যান্ডেট ফিলিস্তিনের প্রথম মহিলা সংগঠন প্যালেস্টাইন আরব উইমেন্স কংগ্রেস (পিএডব্লিউসি)-এর সহ-প্রতিষ্ঠাতা ছিলেন এবং তিনি আরব উইমেন্স অ্যাসোসিয়েশনের (এডব্লিউএ) একজন সক্রিয় সংগঠক ছিলেন।

রাজনৈতিক সক্রিয়তা
------------------

তারাব আবদুল হাদী আওনি আবদ্ আল-হাদীর স্ত্রী ছিলেন, যিনি নিজে রাজনীতিতে সক্রিয় ছিলেন এবং ইন্ডিপেন্ডেন্স পার্টির একজন বিশিষ্ট সদস্য হয়েছিলেন। আবদুল হাদীসহ এবং উল্লেখযোগ্য জেরুসালেম পরিবারের অন্যান্য মহিলারা ফিলিস্তিনে জায়নবাদের বিরোধিতা এবং পুরুষদের জাতীয় স্বাধীনতার সংগ্রামের প্রতি তাদের সমর্থন স্পষ্ট করার জন্য ফিলিস্তিন আরব মহিলা কংগ্রেস (পিএডাব্লিউসি) প্রতিষ্ঠা করেন।

১৯২৯ সালের ২৬শে অক্টোবর জেরুসালেমে আবদুল হাদীর বাড়িতে পিএডাব্লিউসি-এর প্রথম সভা অনুষ্ঠিত হয়, সেখানে ফিলিস্তিনি মহিলারা রাজনৈতিক অঙ্গনে প্রথমবারের মতো "ফার্স্ট টাইম" ঘোষণা দিয়েছিলেন। আবদুল হাদী পিএডাব্লিউসি-এর নির্বাহী কমিটির অন্যতম সদস্য হয়েছিলেন, যার মধ্যে চৌদ্দজন মহিলা ছিল, যা মূলত জেরুসালেমের উল্লেখযোগ্য পরিবার (যেমন হুসাইনী, আলমিস, নাশাশিবিস এবং বুদাইরিস) থেকে এসেছে। ফিলিস্তিনিদের দুর্দশার বিষয়ে সচেতনতা বৃদ্ধির জন্য চিঠি এবং টেলিগ্রাম লেখার পাশাপাশি, পিএডাব্লিউসি বন্দিদের ওকালতিতেও নিযুক্ত ছিল। এর মধ্যে ব্রিটিশ কর্তৃপক্ষের কাছে আবেদন করে এবং যেসকল পরিবারের যারা অর্থ উপার্জনকারী ছিল তাদের কারাগারে পাঠানোয় তাদের সহায়তার জন্য অর্থ সংগ্রহের মাধ্যমে কঠোর কারাদণ্ডের সাজা কমানোর প্রচেষ্টা জড়িত ছিল।

১৯২৯ সালে প্রতিষ্ঠিত আরব উইমেন্স অ্যাসোসিয়েশনেও আব্দুল হাদী সক্রিয় ছিলেন, যা ফিলিস্তিনের সবচেয়ে বিশিষ্ট নারীবাদী সংগঠনে পরিণত হয়। একজন এডাব্লিউএ সংগঠক হিসাবে তার ক্ষমতায়, তিনি ১৯৩৩ সালের এপ্রিল মাসে চার্চ অফ দ্য হোলি সেপুলচারে একটি বক্তৃতা দেন।

আবদুল হাদী পর্দার বিরুদ্ধে প্রচারণায়ও সক্রিয় ছিলেন, এটি স্থানীয় মহিলাদের দ্বারা শুরু করা একটি উদ্যোগ যা ফিলিস্তিনি মহিলাদের তাদের পর্দা অপসারণে উৎসাহিত করে।

১৯৪৮ সালে আরব-ইসরায়েল যুদ্ধের পর, আবদুল হাদী তার স্বামী আওনি আবদ্ আল-হাদীর সাথে মিশরের কায়রোতে শেষ জীবন অতিবাহীত করেন। তার স্বামী ১৯৭০ সালে কায়রোতে এবং ১৯৭৬ সালে তিনিও সেখানে মারা যান।

গ্রন্থপঞ্জি
-----------

* কারমি, ঘাদা (২০০২)। *In Search of Fatima: A Palestinian Story*বিনামূল্যে নিবন্ধন প্রয়োজন। ভার্সো। আইএসবিএন 978-1-85984-694-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

তথ্যসূত্র
---------

1. ↑  "Institute of Jerusalem Studies"। *web.archive.org*। ২০০৭-০৮-২৪। Archived from the original on ২০০৭-০৮-২৪। সংগ্রহের তারিখ ২০২১-০৯-০৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. 1 2  "PASSIA: Palestinian Academic Society for the Study of International Affairs - Jerusalem"। *web.archive.org*। ২০১১-০৬-০৪। Archived from the original on ২০১১-০৬-০৪। সংগ্রহের তারিখ ২০২১-০৯-০৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. ↑  "PASSIA -"। *www.passia.org*। সংগ্রহের তারিখ ২০২১-০৯-০৫।
**অ্যালকাইন জিপার বিক্রিয়া** হল একটি জৈব বিক্রিয়া যা অভ্যন্তরীণ অ্যালকাইন বন্ধনধারণকারী জৈব যৌগকে প্রান্তীয় অ্যালকাইনে পলিমারাইজ করে। বিজ্ঞানী চার্লস অ্যালেন ব্রাউন এবং আয়াকো ইয়ামাশিতা ১৯৭৫ সাল এই বিক্রিয়া ব্যাখ্যা করেন। এই পলিমারকরণ বিক্রিয়া সরল-শিকলবিশিষ্ট অ্যালকাইন এবং অ্যাসিটাইলিনিক অ্যালকোহলের ক্ষেত্রে ঘটে এবং দীর্ঘ-শিকল হাইড্রোকার্বনসমূহের দূরবর্তী মূলকে পৌছানোর কার্যকর উপায় দান করে।

এই বিক্রিয়ার জন্য শক্তিশালী ক্ষারের প্রয়োজন হয়। ব্রাউন এবং ইয়ামাশিতা এই বিক্রিয়ার জন্য পটাশিয়াম ১,৩-ডাইঅ্যামিনোপ্রোপানাইড ব্যবহার করেছিলেন। ১,৩-ডাইঅ্যামিনোপ্রোপানাইড দ্রাবকে পটাশিয়াম হাইড্রাইড মিশিয়ে *ইন সিটু* প্রক্রিয়ায় এটি তৈরি হয়েছিল। পটাশিয়াম হাইড্রাইডের ব্যয়বহুল এবং বিপজ্জনক প্রকৃতির কারণে এই প্রক্রিয়ার বিকল্প পথ আবিষ্কৃত হয়েছে। তবে ১,৩-ডাইঅ্যামিনোপ্রোপেনের বিকল্প হিসেবে ইথাইলিনডাইঅ্যামিন ব্যবহার করেও কাঙ্ক্ষিত ফল পাওয়া যায়নি। উদাহরণস্বরূপ ২-ডেকাইন-১-অল থেকে ৯-ডেকাইন-আ-অল সংশ্লেষণে, পটাশিয়াম টার্ট বিউটঅক্সাইডের উপস্থিতিতে ১,৩-ডাইঅ্যামিনোপ্রোপেনের লিথিয়াম লবণ মাত্র ৮৫% উৎপাদ তৈরি করতে পারে।

HO–CH2C≡C–(CH2)6CH3 → HO(CH2)8–C≡CH

তথ্যসূত্র
---------

1. 1 2  সি. এ. ব্রাউন এবং এ. ইয়ামাশিতা (১৯৭৫)। "জৈব বিক্রিয়ার স্যালাইন হাইড্রাইড এবং সুপারবেইজসমূহ. IX. অ্যাসিটাইলিন জিপার. Exceptionally facile contrathermodynamic multipositional isomeriazation of alkynes with potassium 3-aminopropylamide"। *জে. আম. কেম. সক.*। **৯৭** (৪): ৮৯১–৮৯২। ডিওআই:10.1021/ja00837a034।
2. 1 2  সুজানে আর. আব্রামস এবং এঞ্জেলা সি. শ (১৯৮৮)। *ট্রিপল বন্ড আইসোমারাইজেশন: ২- থেকে ৯-ডেকাইন-১-অল*। **৬৬**। পৃষ্ঠা ১২৭।

* রসায়ন প্রবেশদ্বার
**মুহাম্মদ আকরামুজ্জামান** ছিলেন একজন ভারতীয় বাঙালি রাজনীতিবিদ। তিনি পশ্চিম গারো পার্বত্য জেলার ফুলবাড়ি আসনের মেঘালয় বিধানসভার প্রাক্তন দুই বারের সদস্য ছিলেন।

জীবন
----

জামান মেঘালয়ের পশ্চিম গারো পাহাড় জেলায় একটি বাঙালি মুসলিম পরিবারে জন্মগ্রহণ করেন। তিনি একজন সুন্নি মুসলমান এবং হজ পালন করেছেন।

তিনি ভারতীয় জাতীয় কংগ্রেস দলের রাজনীতিবিদ ছিলেন। ১৯৭০ সালে মেঘালয়কে স্বায়ত্তশাসিত রাজ্য ঘোষণা করা হলে জামান বিরোধী দলনেতা হিসেবে দায়িত্ব পালন করেন। রাজ্যের প্রথম নির্বাচনে জয়ী হয়ে স্বতন্ত্র প্রার্থী মজিবুর রহমানকে পরাজিত করার পর তিনি ফুলবাড়ি আসনের উদ্বোধক বিধায়ক ছিলেন। জামান ৬ সদস্যের মেঘালয় রাজ্য পরিকল্পনা বোর্ডের (১৯৭২) অংশ ছিলেন। তিনি ১৯৭৮ সালের মেঘালয় বিধানসভা নির্বাচনেও অংশগ্রহণ করেছিলেন এবং তার নিকটতম প্রতিদ্বন্দ্বী, স্বতন্ত্র প্রার্থী সোফিয়ার রহমান হাজারিকাকে মাত্র ১৪ ভোটে পরাজিত করেছিলেন। তিনি ১৯৮৩ এবং ১৯৯৩ মেঘালয় বিধানসভা নির্বাচনে ব্যর্থ হন।

সাংবাদিক আনোয়ার ইসলামের মতে, ফুলবাড়িতে সহিংসতার কারণে জামান আসামের দক্ষিণ সালমারায় চলে আসেন। তার ছেলে আজিজুজ জামানও ফুলবাড়ীর একজন রাজনীতিবিদ।

তথ্যসূত্র
---------

1. 1 2 3  "Phulbari Assembly Constituency"। *Result University*। সংগ্রহের তারিখ ৫ জুলাই ২০২২।
2. 1 2  Islam, MD Anowar। *Borders II (North East)*। Pencil। আইএসবিএন 9789354580178।
3. ↑  "Meghalaya Legislative Assembly"। *Legislative Bodies in India*। সংগ্রহের তারিখ ৫ জুলাই ২০২২।
4. ↑  "State Planning Board" (পিডিএফ)। *Megspb*। সংগ্রহের তারিখ ৫ জুলাই ২০২২।
***অ্যান ইম্পেরিয়াল ডিসেস্টার: দ্য বেঙ্গল সাইক্লোন ১৮৭৬*** নিউজিল্যান্ডের পণ্ডিত বেঞ্জামিন কিংসবারির একটি ইতিহাসভিত্তিক কাজ। মূলত ২০১৬ সালে ভিক্টোরিয়া ইউনিভার্সিটি অফ ওয়েলিংটনে লেখকের পিএইচডি থিসিস হিসাবে প্রণয়নকৃত, বইটি সমালোচকদের সমালোচনার জন্য ২০১৮ সালে প্রকাশিত হয়েছিল। এটি ১৮৭৬ সালের বেঙ্গল সাইক্লোন নিয়ে আলোচনা করে, যা ছিল ১৯ শতকের নিকৃষ্টতম প্রাকৃতিক দুর্যোগগুলির মধ্যে একটি এবং এতে ৩০০,০০০ জন পর্যন্ত প্রাণ হারায়, কিন্তু আজ তা প্রায় বিস্মৃত। কিংসবারির বইটি প্রথম একক-ভলিউম আধুনিক সাহিত্যকর্ম যা সম্পূর্ণরূপে এই বিপর্যয়টির জন্য নিবেদিত। সুনীল অমৃত (হার্ভার্ড), চন্দ্রিকা কৌল (সেন্ট অ্যান্ড্রুস), নন্দিনী গুপ্তু (অক্সফোর্ড), পিটার রব (এসওএএস), এবং রচনা মজুমদার (শিকাগো) এর মতো দক্ষিণ এশীয় পণ্ডিতরা এটির প্রশংসা করেছেন। 

*দ্য টেলিগ্রাফ* ( কলকাতা ) এবং *দ্য সানডে গার্ডিয়ানের* মতো মূলধারার ভারতীয় পত্রিকাগুলিতেও এটি ইতিবাচক পর্যালোচনা পেয়েছে।

তথ্যসূত্র
---------

1. ↑  "Glowing reviews for book published by recent History PhD graduate | School of History, Philosophy, Political Science and International Relations | Victoria University of Wellington"। *www.victoria.ac.nz*। সংগ্রহের তারিখ ২০১৯-০২-১২।
2. ↑  "Death by apathy"। *The Telegraph*। Kolkata।  May 16, 2019
3. ↑  "'It was a full moon night and the tides were at their peak...'"। *The Sunday Guardian*। মার্চ ৯, ২০১৯।
এটি একটি চীনা নাম; পারিবারিক নামটি হল কক।
**অ্যান কক** (জন্ম: ১১ জানুয়ারি ১৯৭৩) হলেন চীন এবং সিঙ্গাপুরের একজন সাবেক টেলিভিশন অভিনেত্রী।

জীবনী
-----

অ্যান কক হচ্ছেন ছয় সন্তানের একটি পরিবারের জন্মগ্রহণ করা সবচেয়ে ছোট সন্তান। তার ২ বোন এবং ৩ ভাই আছে। তিনি স্থানীয় প্রতিভা-অনুসন্ধান প্রতিযোগিতা, স্টার সার্চ সিঙ্গাপুরের চূড়ান্ত প্রতিযোগী হিসেবে আবির্ভূত হওয়ার পর, ১৯৯৩ সালে তিনি সিঙ্গাপুরের বিনোদন জগতে অভিনয় করা শুরু করেন, যেখানে তিনি চীনা ভাষার টিভি চ্যানেল এসবিসি8-এ (বর্তমানে মিডিয়াকর্প চ্যানেল ৮) কাজ করার জন্য একটি চুক্তি স্বাক্ষর করেন। ১৯৯০-এর দশকে তিনি সিঙ্গাপুরের চীনা-ভাষার বিনোদন শিল্পে "থার্ড সিস্টার" (তৃতীয় সবচেয়ে জনপ্রিয় অভিনেত্রী) হিসাবে অভিহিত হন। সেই সময় টেলিভিশন নাটকের প্রধান ভূমিকা পালন করতে তিনি অনেক অফার পেয়েছিলেন। ২০০০ সালে, অ্যান কক তার অভিনয় কর্মজীবন প্রসারিত করার জন্য বিদেশে গিয়েছিলেন। তিনি ২০০৩ সালে তিনি সিঙ্গাপুরের মিডিয়াওয়ার্কের জন্য পুনরায় সিঙ্গাপুরে ফিরে আসেন এবং সেখানে ২০০৫ সালে মিডিয়া মিডিয়াকর্প হয়ে ফিরে যান।

মাত্র ১৩ বছর বয়সী ক্যারিয়ারে প্রথমবারের জন্য, তিনি তার অভিনয়ের জন্য ২০০৫ সালে সেরা অভিনেত্রীর জন্য স্টার পুরস্কারে মনোনীত হয়েছিলেন। তিনি উক্ত বিভাগে "লাভ কন্সিয়ার্জ" চলচ্চিত্রের "জিয়াং রাকিং" চরিত্রের জন্য মনোনীত হয়েছিলেন। লা ফেমমেতে, তিনি একটি মনস্তাত্ত্বিক নারীর চরিত্রে অভিনয় করেছিলেন, যিনি তার পরিবারকে অবহেলা করেন এবং পরে স্তন ক্যান্সারের শিকার হন। ২০০৯ সালে, তিনি অত্যন্ত প্রশংসিত নাট্য সিরিয়াল হাউসওয়াইভস হলিডেতে অ্যালিস জেগ নামে একটি বস্তুবাদী এবং জাঁক দেখানো গৃহিনীর চরিত্রে প্রধান ভূমিকা পালন করেন, যা দর্শকদের কাছ থেকে প্রশংসা ও ইতিবাচক প্রতিক্রিয়া অর্জন করে। তার কর্মের জন্য, কককে ২০১০ সালের স্টার পুরস্কারে আবার শ্রেষ্ঠ অভিনেত্রীর পুরস্কারের জন্য মনোনীত করা হয়েছিল এবং এটির জন্য তিনি বিপুলভাবে জনপ্রিয় ছিলেন, কিন্তু পুরস্কারটি জয়লাভ করতে পারেননি।

২০১১ সালে, কক *ক্যাম্পং টাইসে* উপস্থিত হয়েছেন, যা ৪ মাসের একটি নির্দিষ্ট সময়ের জন্য মালয়েশিয়ার সাঙ্গাই লেম্বিংয়ের মধ্যে শুট করা হয়েছিল। একই বছরে, কক *দ্য ওথ* এবং বাউন্টিফুল ব্লেসিংসে অভিনয় করেছিলেন। উক্ত চলচ্চিত্রে ক্রিস্টোফার লি, টে পিং হুই এবং হংকং অভিনেত্রী জেসিকা হুসিয়নের মতো প্রতিষ্ঠিত অভিনেতাদের পাশে তিনি অভিনয় করেছিলেন।

অভিনয় ছাড়া কক তিনটি একক অ্যালবামও প্রযোজনা করেছেন। তিনি ২০০৯ সালে *দ্য লিটল ননয়্যার* জন্য *দ্য পেরানাকান বল* গান গেয়েছিলেন।

তথ্যসূত্র
---------

1. ↑  "From sex siren to aunty"। AsiaOne Diva। ২৮ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০০৯।
2. ↑  "郭舒贤演阿嫂　可望咸鱼翻身"। Lian He Wan Bao। ৯ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২০ মে ২০০৯।
3. ↑  "Best Actress Category Prediction"। xinmsn.com। ২৭ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১০।
4. ↑  "当过"三片歌手"　郭舒贤: 知足感恩"। omy.sg। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০০৯।

বহিঃসংযোগ
---------

* 
* 
* 

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী

 |
**অন্যরকম ভালবাসা** একটি বাংলাদেশী বাংলা ভাষার চলচ্চিত্র। পরিচালনা করেছেন শাহীন সুমন। অন্যরকম ভালবাসা জাজ মাল্টিমিডিয়ার দ্বিতীয় ছবি। ১ ম সিনেমা ভালোবাসার রঙ এর সাফল্যের পরে, এবার আমরা অন্যরকম ভালোবাসা নামক একটি আরও ভাল রোম্যান্টিক চলচ্চিত্র করছি। অভিনয় করেন মাহিয়া মাহি, সারা জেরিন, বাপ্পি চৌধুরী, অমিত হাসান, রাজ্জাক এবং আরও অনেকে। এটি ২০০৯ সালের তেলুগু মুভি মাসকার পুনঃনির্মাণ।

গল্প
----

শুভ একটি বেকার স্নাতকোত্তর যুবক। তিনি বেকার হওয়ার জন্য হতাশ হয়ে পড়েছিলেন এবং জীবন পরিবর্তন করতে বিদেশে যাওয়ার সিদ্ধান্ত নিয়েছিলেন কারণ তিনি দেখেছেন তার কয়েকজন বন্ধু বিদেশে গিয়েছিল এবং তাদের জীবন বদলেছে। তিনি ৩-৪টি দেশে ভিশার জন্য আবেদন করেন এবং প্রত্যাখ্যান হন তবে তিনি জীবন পরিবর্তন করার পক্ষে খুব আগ্রহী ছিলেন। ভিসা পাওয়ার জন্য তাকে বেশ কয়েকবার অস্বীকার করার পরে, তিনি একটি শর্ট কাট উপায় অনুসন্ধান শুরু করেছিলেন এবং বিদেশী নাগরিকত্ব প্রাপ্ত কাউকে বিয়ে করার পরিকল্পনা করেছিলেন যাতে তিনি সহজেই তার সাথে বিদেশে যেতে পারেন। শুভ এমন একটি মেয়েকে টার্গেট করেছে যার সবেমাত্র আমেরিকান ভিসা আছে এবং তাকে তার ভাগ্যের মূল হিসাবে ব্যবহার করার পরিকল্পনা করেছিল। সে যে মেয়েটির নাম নিঝুম সে সম্পর্কে তথ্য সংগ্রহ শুরু করে। তিনি নিজের মামার সাহায্যে নিঝুমের পছন্দ ও অপছন্দ জানতে পেরেছিলেন। নিঝুম বিশাল ধনী পরিবারের একজন অতি অতি আধুনিক মেয়ে। তিনি আধুনিক প্লেবয় টাইপের স্মার্ট ছেলে পছন্দ করেন যার ধূমপান এবং মদ্যপানের অভ্যাস আছে এবং যিনি ক্লাবিং এবং পার্টি পছন্দ করেন।

শুভ তার বন্ধুর স্টুডিওর একটি মেয়ের ছবি পরিচালনা করে, সেই ছবি নিঝুমকে দেখায় এবং মেয়েটিকে তার প্রাক্তন বান্ধবী হিসাবে ব্যাখ্যা করে। তিনি ছবিতে মেয়েটিকে বিশ্বাসঘাতক হিসাবে উপস্থাপন করেছেন যা তাকে তার কাছ থেকে সহানুভূতি অর্জনে সহায়তা করেছিল। নিঝুম তার প্রেমে পড়েছে এবং শুভকে তার অনুভূতি সম্পর্কে জানানোর সিদ্ধান্ত নিয়েছে। একদিন যখন তারা একটি পার্কে বসে ছিল এবং নিঝুম শুভকে সব কিছু বলার পরিকল্পনা করছিল তখন তারা হঠাৎ সেখানে ছবির মেয়েটিকে দেখতে পায়। এই ঘটনাটি গল্পকে উল্লেখযোগ্যভাবে পরিবর্তন করে। শুভ সেই মেয়ের একটি ফাইল খুঁজে পেয়ে তার নাম মিস্টি পেয়েছে যে চাকরির সন্ধানও করছে। শুভ ফাইলটি তার কাছে ফিরিয়ে দিয়েছিল এবং নীরবে তাকে বিভিন্নভাবে সাহায্য করে চলেছিল। এটি শুভ এবং মিস্টিকে একে অপরের আরও ঘনিষ্ঠ করে তোলে এবং তারা একটি সম্পর্কের মধ্যে নিজেকে আবিষ্কার করে। এটি শুভ এবং নিঝুমের মধ্যে একটি দূরত্ব তৈরি করে যা নিঝুমকে বিচলিত করে তোলে এবং বিচ্ছিন্ন করে দেয়।

নিঝুমের ভাই আজগর তার বোনকে লক্ষ্য করে তার বোনের সমস্যার কারণ অনুসন্ধান করে। আজগোর শুভকে তার বোনের জীবনে ফিরিয়ে আনতে বিভিন্ন ধরনের অনৈতিক চেষ্টা করে। আজগোর তার বোন নিঝুমের জন্য শুভর ভালবাসা ছিনিয়ে নিতে অর্থ এবং শক্তি ব্যবহার করার চেষ্টা করে। এই সমস্ত ঘটনার পরে; এই সিনেমাটি প্রমাণ করে যে আসল প্রেম কীভাবে জিতবে।

অভিনয়
------

* বাপ্পি চৌধুরী
* মাহিয়া মাহি
* সারা জেরিন
* রাজ্জাক
* অমিত হাসান

সংগীত
-----

তথ্যসূত্র
---------
একটি মাইক্রোসফটের তারবিহিন অপটিক্যাল মাউস
একটি **অপটিক্যাল মাউস** হল কম্পিউটার মাউস যা আলোর উৎস ও আলোক সনাক্তকরণ পদ্ধতি ব্যবহার করে কোন কিছুর উপরিভাগে চলাচল বা নাড়াচাড়া বা দিক পরিবর্তন বুঝতে পারে এবং কম্পিউটার প্রদর্শনীতে সে অনুযায়ী কার্সরের নাড়াচাড়া প্রদর্শন করে। আলোর উৎস হিসেবে এতে ব্যবহৃত হয় সাধারণত লেড বা এলইডি এবং আলো সনাক্তকরণের জন্য ব্যবহৃত হয় ফটোডায়োড। এটি মেকানিক্যাল মাউস বা ট্র্যাকবল মাউসের বিকল্প হিসেবে ব্যবহৃত হয়। মেকানিক্যাল মাউসে ঘূর্ণায়মান যন্ত্র, যা সাধারণত একটি বল, ব্যবহার করে নাড়াচাড়ার দিক ও স্থান নির্ণয় করা হয়।

সবচেয়ে পুরনো অপটিক্যাল মাউস, পূর্ব-প্রিন্ট করা মাউসপ্যাডের উপর নাড়াচাড়া ধরতে পারত। বর্তমানের আধুনিক অপটিক্যাল মাউস বেশিরভাগ অস্বচ্চ বা কঠিন (রিফ্লেক্টিভলি ডিফিউজ) আবরনের উপর কাজ করে থাকে। সাধারণত, যেসব বস্তুর উপরিভাগ একক উৎস থেকে আলো পেয়ে প্রতিফলিত হয়ে আবার একই কোনে ছড়িয়ে যায় সেগুলোতে অপটিক্যাল মাউস কম কাজ করে। কোহেরেন্টলি-লিট (লেজার) বৈশিষ্ট্যসম্পন্ন মাউস চকচকে উপরিভাগ আছে এমন বস্তুতেও কাজ করে কিন্তু স্বচ্চ উপরিভাগে ভাল কাজ করে না। যেসব মাউসে ডার্ক ফিল্ড ইলুমিনেশন আছে সেগুলো কাচের উপরও ভাল কাজ করে। আলো শনাক্তের জন্য লেজার ডায়োড ব্যবহার করা হয় সঠিকভাবে নাড়াচাড়া ও স্থান নির্ণয়ের কাজে। তারবিহিন ও ব্যাটারিচালিত অপটিক্যাল মাউসে ব্যাটারির শক্তি সঞ্চয়ে এলইডি তখনই জ্বলে যখন মাউসটিতে কোন নড়াচড়া শনাক্ত হয়।

তথ্যসূত্র
---------



| * দে
* স
প্রাথমিক কম্পিউটার যন্ত্রাংশসামগ্রী |
| --- |
| তথ্য-উপাত্ত প্রবিষ্টকরণ যন্ত্রকৌশল | 
* কীবোর্ড
* ইমেজ স্ক্যানার
* মাইক্রোফোন
* পয়েন্টিং ডিভাইস
	+ গ্রাফিক্স ট্যাবলেট
	+ জয়স্টিক
	+ লাইট পেন
	+ মাউস
		- অপটিক্যাল মাউস
	+ পয়েন্টিং স্টিক
	+ টাচপ্যাড
	+ স্পর্শসংবেদী পর্দা
	+ ট্র্যাকবল
* ‎ওয়েবক্যাম
	+ সফটক্যাম
* রিফ্রেশেবল ব্রাই পর্দা

 |
| তথ্য-উপাত্ত বহির্গতকারী যন্ত্রকৌশল | 
* মনিটর
* রিফ্রেশেবল ব্রাই ডিসপ্লে
* প্রিন্টার
* স্পিকার
* প্লটার
* স্পর্শসংবেদী পর্দা

 |
| অপসারণযোগ্য ডাটা স্টোরেজ | 
* অপটিক্যাল ডিস্ক ড্রাইভ
	+ সিডি-আরডব্লিউ
	+ ডিভিডি+আরডব্লিউ
	+ বিডি-আর
* ডিস্ক প্যাক
* ফ্লপি ডিস্ক
* মেমোরি কার্ড
* ইউএসবি ফ্ল্যাশ ড্রাইভ

 |
| কম্পিউটার কেস | 
* কেন্দ্রীয় প্রক্রিয়াজাতকরণ ইউনিট (সিপিইউ)
* হার্ড ডিস্ক / এসএসডি / এসএসএইচডি
* মাদারবোর্ড
* নেটওয়ার্ক ইন্টারফেস কন্ট্রোলার
* পাওয়ার সাপ্লাই(কম্পিউটার)
* র‌্যান্ডম অ্যাক্সেস মেমোরি (র‍্যাম)
* সাউন্ড কার্ড
* ভিডিও কার্ড

 |
| ডাটা পোর্ট | 
* ইথারনেট
* ফায়ারওয়্যার
* প্যারালাল পোর্ট
* সিরিয়াল পোর্ট
* ইউনিভার্সাল সিরিয়াল বাস (ইউএসবি)
* অডিও জ্যাক

 |
অন্য ব্যবহারের জন্য অ্যানথ্রাক্স (দ্ব্যর্থতা নিরসন) দেখুন।

 আই এন মিউজিক ফেস্টিভ্যালে ২০০৯ সালে অ্যানথ্রাক্স
**অ্যানথ্রাক্স** একটি আমেরিকান হেভি মেটাল ব্যান্ড বা ১৯৮১ সালে গঠিত হয়। ১৯৮০-এর দশকের অন্যতম জনপ্রিয় একটি থ্রাশ মেটাল ব্যান্ড হলো অ্যানথ্রাক্স যাদের ১০ মিলিয়ন কপি অ্যালবাম বিক্রি হয়েছে সারা বিশ্বে। ব্যান্ডটিকে প্রথম ৪টি বড় থ্রাশ মেটাল ব্যান্ডের মধ্যে (স্লেয়ার, মেগাডেথ ও মেটালিকা) অন্যতম ধরা হয়ে থাকে। ১৯৮১ সালের মাঝামাঝিতে অ্যানথ্রাক্স ব্যান্ডটি গঠিত হয় গিটারিস্ট স্কট ইয়ান ও ড্যানি লিল্কারের মাধ্যমে। একটি জীব বিজ্ঞান পাঠ্যবই থেকে তারা নামটি খুঁজে পায় ও তাদের কাছে নামটি যথেস্ট শয়তান মনে হয়। অ্যানথ্রাক্স ১৯৮৩ সালের শেষের দিকে প্রথম অ্যালবাম রেকর্ড করে যার নাম ফিস্টফুল অব মেটাল। অ্যালবামটি কিছু আন্তর্জাতিক মনোযোগ আকর্ষণে সক্ষম হয়। ১৯৮৪ সালের জানুয়ারি মাসে অ্যালবামটি মুক্তি পায়। ১৯৮৯ সালে এমটিভি একটি প্রতিযোগিতার আয়োজন করে যেখানে বিজয়ীর বাসায় ব্যান্ডটি যাবে।এই প্রতিযোগিতায় একজন মেয়ে ভক্ত জয়ী হয় ও পরবর্তীকালে অ্যানথ্রাক্স তার বাসায় যেয়ে ব্যাপক বিধ্বংসী তৎপরতা চালায়। ২০০১ সালে আমেরিকায় অ্যানথ্রাক্স জীবাণুর আক্রমণ হলে অ্যানথ্রাক্স ব্যান্ড তাদের ওয়েবসাইট পরিবর্তন করে যাতে রোগটা সম্পর্কে তথ্য দেয়া যায়।কিন্তু ব্যান্ডটি তাদের নাম পরিবর্তন করেনি। অ্যানথ্রাক্স ১৬ই জুন, ২০১০ সালে স্লেয়ার, মেগাডেথ ও মেটালিকা ব্যান্ডের সাথে বেমোয়ো এয়ারপোর্টে পোল্যান্ডে প্রথমবারের মতো কনসার্ট করে। এটা সনিস্ফেয়ার ফেস্টিভ্যালের একটা অংশ ছিল। পরে তারা ২৬শে জুন রোমানিয়ায়, ২৭ শে জুন তুরস্কে ও সবশেষে ৭ই আগস্ট সুইডেনে সনিস্ফেয়ার ফেস্টিভ্যালের অংশ হিসেবে কনসার্ট করে। পেন্টেরা ব্যান্ডের ফিল এ্যান্সেলমো ভলিউম ৮: দ্যা থ্রেট ইস রিয়েল অ্যালবামে কাজ করে।

বর্তমান সদস্য
-------------

* স্কট ইয়ান
* চার্লি বেনান্টে
* ফ্রাঙ্ক বেল্লো
* রব কাযযিয়ানো
* জয় বেলাডোন্না

ডিস্কোগ্রাফি
------------

* ফিস্টফুল অব মেটাল (১৯৮৪)
* স্প্রেডিং দ্যা ডিজিজ (১৯৮৫)
* অ্যামোং দ্যা লিভিং (১৯৮৭)
* স্টেট অব ইউফোরিয়া(১৯৮৮)
* পারসিস্টেন্স অব টাইম (১৯৯০)
* সাউন্ড অব হোয়াইট নয়েজ (১৯৯৩)
* স্টোম্প ৪৪২ (১৯৯৫)
* ভলিউম ৮: দ্যা থ্রেট ইস রিয়েল (১৯৯৮)
* উই হ্যাভ কাম ফর ইউ অল (২০০৩)
* ওয়াশিপ মিউজিক

বহিঃসংযোগ
---------

* metal-rules.com
* suicidegirls.com
* roadrunnerrecords.com
**অ্যালান রবার্ট ওয়েবস্টার** (জন্ম ১৯৬৫ হ্যাটফিল্ড, হার্টফোর্ডশায়ার   ) একজন উচ্চ-প্রোফাইল ইংরেজ বন্দী যিনি ১২-সপ্তাহ বয়সী একটি শিশুকন্যাকে ধর্ষণের জন্য এবং জানুয়ারী ২০০৬ সালে অশালীন ছবি তোলার জন্য দোষী সাব্যস্ত হয়েছিলেন। মেয়েটিকে তার বান্ধবী তানিয়া লুইস ফ্রেঞ্চ (জন্ম ১৯৮৬ সালে উলভারহ্যাম্পটন  ) দ্বারা বেবিস্যাট করা হয়েছিল, যিনি হামলার সাথে সম্পর্কিত অভিযোগের দোষী স্বীকার করেছিলেন। ওয়েবস্টার একটি ১৪ বছর বয়সী মেয়েকে ধর্ষণ এবং শিশু পর্নোগ্রাফি দখলে রাখার জন্য দোষী সাব্যস্ত হন।

তাকে সর্বনিম্ন ছয় বছরের সাজাসহ যাবজ্জীবন কারাদণ্ড দেওয়া হয়। এটি ৮ জুন ২০০৬-এ আপিল আদালত দ্বারা আট বছরে বৃদ্ধি করা হয়। লর্ড চিফ জাস্টিস, লর্ড ফিলিপস তার রায়ে বলেছেন যে তিনি প্রশ্ন করেছিলেন যে প্যারোল বোর্ড কখনই অপরাধের "অপরাধ" বিবেচনা করে ওয়েবস্টারের মুক্তির কথা বিবেচনা করবে কিনা। ফরাসিদের পাঁচ বছরের জেল হয়।  বিচারক ফিন্ডলে বেকার মামলার বিষয়ে বলেন, "এ ধরনের আপত্তিজনক ঘৃণা প্রকাশ করার কোন শব্দ নেই"।

তথ্যসূত্র
---------

1. ↑  "Babysit couple's vile sex attacks. - Free Online Library"।
2. ↑  "Search Results for England & Wales Births 1837-2006"।
3. ↑  "Search Results for England & Wales Births 1837-2006"।
4. ↑  "Baby rapist's sentence increased"। *BBC News*। জুন ৮, ২০০৬। সংগ্রহের তারিখ মে ১০, ২০১৪।
5. ↑  BBC retrieved 5th Feb 2010
**সিতাশ্মা চন্দ** ( নেপালি: सिताश्मा चन्द; জন্ম ৩১ অক্টোবর ১৯৮৩) হলেন নেপালি সৌন্দর্য প্রতিযোগিতার একজন শিরোপাধারী, পেশাদার মডেল এবং নেপালি বিউটি কুইন যিনি *মিস নেপাল ২০০৭* প্রতিযোগিতায় বিজয়ীর মুকুট অর্জন করেছিলেন। তিনি মিস ওয়ার্ল্ড ২০০৭-এ নেপালের প্রতিনিধিত্ব করেছিলেন, যা অনুষ্ঠিত হয়েছিল ২০০৭ সালের ১লা ডিসেম্বরে।

ব্যক্তিগত জীবন
--------------

সিতাশ্মা চন্দ ১৯৮৩ সালের ৩১ অক্টোবর নেপালের কাঠমান্ডুতে জন্মগ্রহণ করেছিলেন। তিনি কাঠমান্ডুর সেন্ট মেরি স্কুলে পড়াশোনা করেছিলেন। তিনি তার কলেজের বালিকা বাস্কেটবল দলের অধিনায়ক ছিলেন। পরে তিনি রাটো বাংলা নারী ক্লাবে যোগ দিয়েছিলেন। তার অধিনায়কত্বের অধীনেই দলটি ২০০৪ এবং ২০০৫ সালে দুটি জাতীয় চ্যাম্পিয়নশিপ জিতেছিল।

তিনি ২০১৩ সালের ফেব্রুয়ারিতে বেঞ্জামিন জ্যাচারি প্রাইসকে বিয়ে করেছেন।  তিনি তার মাতৃভাষা নেপালির পাশাপাশি ইংরেজি, হিন্দি এবং ফরাসি সহ বেশ কয়েকটি ভাষায় যোগাযোগ করতে পারেন।

তথ্যসূত্র
---------

1. ↑  "Miss Nepal 2007 – Pageant Information"। *Missnepal.com*। সংগ্রহের তারিখ ১৯ এপ্রিল ২০০৮।
2. ↑  "Sitashma Chand"। *Enasha*। ২৩ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০২১।
3. ↑  "সংরক্ষণাগারভুক্ত অনুলিপি"। ২০১৩-০৬-২৯ তারিখে মূল থেকে আর্কাইভ করা। সংগ্রহের তারিখ ২০২১-০৩-২৭।
4. ↑  "Sitashma is Miss Nepal"। *The Himalayan Times*। সংগ্রহের তারিখ ৮ এপ্রিল ২০০৭।
5. ↑  "Miss Nepal 2007 Sitasma Chand got married to Ben Price"। *Badmash.com*। ২৬ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৩।
**অপারন** (Armenian: Ապարան), আর্মেনিয়ার নিগ ক্যান্টনে প্রদেশের একটি শহর এবং পৌরসভা। এটি আর্মেনিয়ার রাজধানী ইয়েরেভানর ৫০ কিলোমিটার উত্তর পশ্চিম অবস্থিত। ২০১১ সালের জনগণনা অনুসারে, অপারনের জনসংখ্যা ৬,৪৫১ ছিল এবং ২০১১ সালে জনসংখ্যা ৫,৩০০ মতন গিয়ে দাঁড়ায়।

উৎপত্তি
-------

সাধারণভাবে বিশ্বাস করা হয় যে, অপারনের নাম অপারঙ্কের আর্মেনীয় শব্দ থেকে এসেছে; যার অর্থ হল "রাজপ্রাসাদ"। যাহোক, ইতিহাস জুড়ে শহরটির বিভিন্ন নামে পরিচিত ছিল, যেমন, কাশঘ, পারজনাভার, অবরন এবং অবরন ভারীন। যদিও ১৯৩৫ সাল পর্যন্ত এটি বাশ অপারন (Բաշ Ապարան) নামে পরিচিত ছিল, অবশেষে 'অপারন' নাম হয়।

ভূগোল
-----

অপারনের চারপাশে প্রকৃতি
ঐতিহাসিকভাবে, অপারন, আর্মেনিয়া রাজ্যের আইরারাত প্রদেশের নিগ ক্যান্টনে অবস্থিত।

আধুনিক শহর অপারন পর্বতমালার পূর্বাঞ্চলীয় উপকূলে অবস্থিত এবং কাসঘ নদীর উপকূলে মাউন্ট আরাগ্যাটসের উত্তরাঞ্চলীয় ঢালগুলোতে অবস্থিত, যা সমুদ্রতল থেকে ১৮৮০ মিটার উচ্চতায় অবস্থিত। শহরটি ইয়েরেভানের ৪২ কিলোমিটার উত্তরে রাস্তার দূরত্ব এবং আর্মেনিয়ার প্রধান উত্তর-দক্ষিণ রাস্তায় প্রাদেশিক রাজধানী আশতারাকের ৩২ কিলোমিটার উত্তরের রাস্তার দূরত্বে অবস্থিত।

শীতকালে আধা-শুষ্ক জলবায়ুর প্রভাবে অপারনে সাধারণত আল্পাইন জলবায়ু রয়েছে। শহর তুষারপাত শীতল এবং হালকা আর্দ্র গ্রীষ্ম দেখা যায়। গড় তাপমাত্রা শীতকালে প্রায় -৭ ডিগ্রি সেলসিয়াস এবং গ্রীষ্মে ১৮ ডিগ্রি সেলসিয়াস হয়ে থাকে। বার্ষিক বৃষ্টিপাত পরিমাণ ৪৫০-৬০০ মিলিমিটার মধ্যে হয়ে থাকে।

জনসংখ্যার উপাত্ত
----------------

ঊনবিংশতি শতাব্দীর ঈশ্বর চার্চের পবিত্র মা।
অপারনের বেশিরভাগ অধিবাসীরা ভ্যান, মুশ, আলশ্কার্ট এবং কারিন শহরগুলোর আর্মেনীয় অভিবাসীদের বংশধর, যারা প্রথম বিশ্বযুদ্ধের সময়ে আর্মেনিয়ার গণহত্যা থেকে পালিয়ে এসেছে।

বর্তমানে শহরটিতে প্রধানত আর্মেনীয় জনসংখ্যার একটি খুব ছোট (~ ১%) পন্টিক গ্রীক এবং কুর্দিদের সংখ্যালঘু আছে।

১৮৩১ সাল থেকে অপারনের জনসংখ্যা সময়সূচী এখানে রয়েছে।

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| বছর
  | ১৮৩১
  | ১৮৭৩
  | ১৯১৪
  | ১৯৩১
  | ১৯৫৯
  | ১৯৭৯
  | ২০০১
  | ২০১১
  | ২০১৬
  |
| জনসংখ্যা
  | ৩৮৬
  | ১,৩৫৩
  | ২,৩৩৭
  | ২,৬৬৬
  | ২,৬৬২
  | ৫,৯৯০
  | ৬,৬১৪
  | ৬,৪৫১
  | ৫,৩০০
  |
|

জনসংখ্যার বিশাল সংখ্যাগরিষ্ঠ আর্মেনীয় অ্যাপোস্টোলিক চার্চের অন্তর্গত। গির্জার নিয়ন্ত্রক সংস্থা অশাকানের সেন্ট মেস্রপ মাশটস ক্যাথিড্রালের সাথে আরাগাতোটনের ডায়োসিস। পবিত্র ক্রস এবং ঈশ্বরের পবিত্র মন্ডলীর গির্জাগুলো যথাক্রমে পঞ্চম এবং ঊনবিংশতিতম শতাব্দীর থেকে এখনও পর্যন্ত এটি চলছে।

পরিবহন
------

অপারন এম-৩ মোটরওয়েতে অবস্থিত, যা লোরি প্রদেশের পথে অপারনের মধ্য দিয়ে যাত্রা করে জর্জিয়ার রাজধানী তিবলিসি দিয়ে আর্মেনীয় রাজধানী ইয়েরেভানকে সংযুক্ত করে। আঞ্চলিক রাস্তাগুলো শহরে আশেপাশের গ্রামগুলোর পাশাপাশি শিরাক ও আর্মভীর প্রদেশগুলিকে সংযুক্ত করে।

খেলা
----

আর্মেনিয়ার স্বাধীনতার পর দেশীয় ফুটবলের প্রতিযোগিতায় এফসি নিগ অপারন শহরের হয়ে প্রতিনিধিত্ব করে। তবে, অন্যান্য আর্মেনীয় ক্লাবগুলির মতো এটি ১৯৯৯ সালে আর্থিক সমস্যাগুলির কারণে বন্ধ হয়ে যায়। শহরে একটি ফুটবল প্রশিক্ষণ কেন্দ্র আর একটি ক্রীড়ার স্কুল আছে।

শীতকালীন খেলাধুলার জন্য অপারনে একটি প্রধান কেন্দ্র ছিল। স্কি লিফটের সাথে একটি স্কি রিসোর্ট সোভিয়েত দিনে শহরের কাছাকাছিতে কাজ করত। নিকট ভবিষ্যতে রিসোর্টটি পুনর্নির্মাণের পরিকল্পনা করা হয়েছে।

তথ্যসূত্র
---------

1. ↑  2011 Armenia census, Aragatsotn Province
2. ↑  About the town of Aparan (Armenian)
***অ্যালিস অ্যাডভেঞ্চারস ইন ওয়ান্ডারল্যান্ড*** (সাধারণত ***অ্যালিস ইন ওয়ান্ডারল্যান্ড*** ) অক্সফোর্ড ইউনিভার্সিটির গণিতের ডন লুইস ক্যারলের ১৮৬৫ সালের একটি ইংরেজি শিশুতোষ উপন্যাস। এটি এলিস নামের একটি অল্পবয়সী মেয়ের গল্প। সে একটি খরগোশের গর্তে পড়ে যায়, যা ছিল একটি কাল্পনিক জগত। সেখানে সে অদ্ভুত সব প্রাণীর দেখা পায়। এই উপন্যাসকে ননসেন্স সাহিত্যের উদাহরণ হিসেবে দেখা হয়। শিল্পী জন টেনিয়েল বইটির জন্য ৪২টি কাঠে খোদাই করা চিত্র প্রদান করেছিলেন।

উপন্যাসটি প্রকাশের পর ইতিবাচক সাড়া পায় এবং বর্তমানে একে ভিক্টোরিয়ান সাহিত্যের অন্যতম সেরা কাজ মনে করা হয়; এর আখ্যান, গঠন, চরিত্র এবং চিত্রকল্প পপ সংস্কৃতি ও সাহিত্যের উপর ব্যাপক প্রভাব ফেলেছে, বিশেষ করে ফ্যান্টাসি ধারায়।

তথ্যসূত্র
---------

1. ↑  Berman, Judy (১৫ অক্টোবর ২০২০)। "Alice's Adventures in Wonderland by Lewis Carroll"। *Time*। ১৪ মে ২০২১ তারিখে মূল থেকে আর্কাইভ করা। সংগ্রহের তারিখ ৮ মে ২০২১।
2. ↑  McCrum, Robert (২০ জানুয়ারি ২০১৪)। "The ১০০ best novels: No ১৮ – Alice's Adventures in Wonderland by Lewis Carroll (১৮৬৫)"। *The Guardian*। ১০ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২২।
যুক্তরাজ্যের রয়্যাল এয়ার ফোর্স , বোর্নিওর সরওয়াকের প্রত্যন্ত গ্রামে বিড়াল বিতরণ করার এক অন্যরকম কর্মসূচি শুরু করে যাকে **অপারেশন ক্যাট ড্রপ** নাম দেওয়া হয়। ইঁদুরের মহামারী মোকাবেলায় বিস্তৃত কর্মসূচির অংশ হিসাবে বিড়াল বাক্সে করে প্যারাসুট দিয়ে নামানো হয়। যদিও এই ঘটনাটির অনেক তথ্যের বিশ্বাসযোগ্য সূত্র নেই। তবে এটা ভাবা হয় যে, ম্যালেরিয়া নিয়ন্ত্রণের জন্য অনিচ্ছাকৃত ডিডিটি স্প্রে করার সময় সেখানে বিড়ালের সংখ্যা উল্লেখযোগ্য হারে হ্রাস পেয়েছিল। অনেক সময় একটি ভাল পরিকল্পনা থেকেও পরিবেশের অনাকাঙ্ক্ষিত ক্ষতি হতে পারে অথবা সাধারণ জিনিসও অনেক সময় অনিচ্ছাকৃত পরিণতি ডেকে আনে এই জিনিস বুঝাতেও এই গল্পটি বিভিন্ন ভাবে ব্যবহার করা হয়। 

অপারেশন ক্যাট ড্রপ কীভাবে ম্যালেরিয়া নিয়ন্ত্রণের জন্য কীটনাশক ব্যবহারের সাথে সম্পৃক্ত বা খাদ্য শৃঙ্খলে কীটনাশকের অতিমাত্রায় ব্যবহারের কারণে বিড়ালের সংখ্যা উল্লেখযোগ্য হারে কমে গিয়েছিল কিনা তা পরিষ্কার নয়। গল্পের বিভিন্ন দিককে নানা ভাবে প্রশ্নবিদ্ধ করা হয়। উদাহরণস্বরূপ, সম্ভবত ডিডিটির চেয়ে ডিলড্রিন এ অঞ্চলটিতে ম্যালেরিয়া নিয়ন্ত্রণের জন্য বেশি ব্যবহৃত হয় এবং তারপরেই অসংখ্য বিড়ালের মৃত্যু হয়েছিল। 

সমসাময়িক বিবরণে বলা হয়েছিল যে, কেবল মাত্র বিড়ালই ইঁদুর সমস্যা সমাধান করতে পারে এবং যার জন্য এই বিড়ালগুলো সিঙ্গাপুর থেকে রয়্যাল এয়ার ফোর্সের মাধ্যমে বহন করে  প্যারাসুট দিয়ে নামানো হয়। অপারেশনটি "সফল" হিসাবে ততক্ষণে প্রতিবেদন দেওয়া হয়।   অপারেশনের পরপরই প্রকাশিত একটি সংবাদপত্রের প্রতিবেদনে ২৩টি বিড়াল ব্যবহারের কথা উল্লেখ করা হয়, যা পরবর্তী কয়েকটি বিবরণীতে উল্লিখিত ১৪,০০০ এর চেয়ে কিছু কম।  সমসাময়িক প্রতিবেদনগুলো অপারেশনের কয়েক দিন পূর্বে ৩০টি বিড়ালের জন্য একটি ড্রাইভ "নিয়োগ"-এর বিজ্ঞপ্তিও দেয়।

অনুরূপ প্রকল্প
--------------

২০১৫-এর অক্টোবরে এমনি একটি অনুরুপ প্রকল্পে, পানির গুণগতমান ঠিক করার জন্য আকাশ থেকে প্যারাস্যুটের সাহায্যে বিভার ছেড়ে দিতে দেখা যায়।

তথ্যসূত্র
---------

1. ↑  O'Shaughnessy PT (নভেম্বর ২০০৮)। "Parachuting cats and crushed eggs the controversy over the use of DDT to control malaria": 1940–8। ডিওআই:10.2105/AJPH.2007.122523। পিএমআইডি 18799776। পিএমসি 2636426 অবাধে প্রবেশযোগ্য।
2. ↑  "THOSE CATS GO IN BANG ON TARGET"। *eresources.nlb.gov.sg*। সংগ্রহের তারিখ ২০১৯-০৮-১৪।
3. ↑  "Airdrop cats now go after those rats"। *eresources.nlb.gov.sg*। সংগ্রহের তারিখ ২০১৯-০৮-১৪।
4. ↑  "It 'rained cats in Sarawak"। *eresources.nlb.gov.sg*। সংগ্রহের তারিখ ২০১৯-০৮-১৪।
5. ↑  Sandburg, Kyle (২০১৮-০২-১৮)। "Operation Cat Drop"। *Medium* (ইংরেজি ভাষায়)। সংগ্রহের তারিখ ২০১৯-০৮-১৪।
6. ↑  "WANTED: 30 flying cats to rout rats"। *eresources.nlb.gov.sg*। সংগ্রহের তারিখ ২০১৯-০৮-১৪।
7. ↑  Katie Herzog (২৩ অক্টোবর ২০১৫)। "Beavers are good for streams. Now watch found footage of beavers parachuting"। *Grist*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ক্যাটড্রোপ.কম : আইওয়া বিশ্ববিদ্যালয়ের সহযোগী অধ্যাপক প্যাট্রিক টি ও'শাগনেসি দ্বারা প্রস্তুত একটি সাইট
* সিস্টেমগুলি চিন্তাভাবনা: অপারেশন ক্যাট ড্রপ এবং বিশৃঙ্খলাযুক্ত দয়া
* World Health Organization (২০০৫)। "Operation Cat Drop" (পিডিএফ): 6। সংগ্রহের তারিখ ২০০৯-০৮-২৪।
* flycatfly.com
*
**অরুণচন্দ্র দত্ত**  ( ১৮৯৫ – ১১ জানুয়ারি ১৯৮০) ছিলেন ভারতের স্বাধীনতা সংগ্রামের এক কর্মী।  প্রবর্তক সংঘের প্রতিষ্ঠাতা  মতিলাল রায়ের সংস্পর্শে এসে আমত্যু স্বাধীনতা সংগ্রামীদের আশ্রয় প্রদানসহ সামাজিক ও জনকল্যাণকর কাজে বৃত ছিলেন।

সংক্ষিপ্ত জীবনী
---------------

অরুণচন্দ্র দত্তের জন্ম  ব্রিটিশ ভারতের অধুনা পাকিস্তানের করাচিতে পিতা শরৎচন্দ্র দত্তের কর্মস্থলে। তার নয় বৎসর বয়সে পিতা মারা যান। ফিরে এসে বসবাস করতে থাকেন পৈতৃক নিবাস অধুনা  পশ্চিমবঙ্গের চন্দননগরের বিবিরহাটে। ১৯১২ খ্রিস্টাব্দে হুগলি কলেজিয়েট স্কুল থেকে বৃত্তিসহ ম্যাট্রিক পাশ করেন এবং কলকাতার  রিপন কলেজ থেকে ১৯১৪ খ্রিস্টাব্দে আই.এ পাশ করেন। বি.এ পড়তে ভর্তি হন চন্দননগরের ডুপ্লে কলেজে (অধুনা  চন্দননগর কলেজে)। এখানে পড়ার সময় তিনি শহীদ কানাইলাল দত্ত, অধ্যক্ষ চারুচন্দ্র রায়, মতিলাল রায় প্রমুখের সংস্পর্শ আসেন। ১৯০৫ খ্রিস্টাব্দে মতিলাল রায়ের সঙ্গে বঙ্গভঙ্গ আন্দোলনে যোগ দেন। বি.এ.পড়ার সময়  বঙ্কিমচন্দ্রের আদর্শে চন্দননগরে *সন্তান সঙ্ঘ* প্রতিষ্ঠা করেন। স্বদেশী আন্দোলনের কারণে কলকাতায় গ্রেফতার হন, তবে প্রমানাভাবে মুক্তি পেয়ে চন্দননগরের ফিরে আসেন। ১৯১৫ খ্রিস্টাব্দে অরুণচন্দ্র বাড়িঘর ছেড়ে প্রবর্তক সংঘের কাজে সম্পূর্ণভাবে আত্মনিয়োগ করেন।  নলিনচন্দ্র দত্তের প্রচেষ্টায় সংঘের মুখপত্র ইংরাজী সাপ্তাহিক *দ্য স্ট্যান্ডার্ড বিয়ারার*-এ (১৯২০ খ্রিস্টাব্দের ১৫ আগস্ট প্রথম প্রকাশিত ) তার নাম সম্পাদক হিসাবে ছিল। পত্রিকাটি কলকাতার কার্তিক বসু লেন থেকে প্রকাশ করার দায়িত্ব ছিল নলিনচন্দ্র দত্তের। প্রবর্তক সংঘের বাংলা পাক্ষিক 'নবসঙ্ঘ' তার সম্পাদনায় প্রকাশিত হত। শেষজীবনে সংঘের বাংলা মাসিক পত্রিকা 'প্রবর্তক' এরও সম্পাদক ছিলেন তিনি। এছাড়াও তিনি মণীন্দ্রনাথ নায়েকের সঙ্গে যৌথভাবে *অরবিন্দ মন্দিরে* গ্রন্থটি রচনা করেন। 'লাইট টু সুপারলাইট' হল তার উল্লেখযোগ্য গ্রন্থ যেখানে মতিলাল রায়কে ১৯১২ খ্রিস্টাব্দ হতে ১৯২১ খ্রিস্টাব্দ পর্যন্ত লেখা শ্রীঅরবিন্দের ছাব্বিশটি চিঠি সংযোজিত হয়েছে। ১৯৩২ খ্রিস্টাব্দে প্রবর্তকের প্রকাশনা সংস্থা হতে মতিলাল রায়ের ভূমিকা সম্বলিত - *প্রাচ্যের জাগরণ* শীর্ষক ইতিহাস গ্রন্থ প্রকাশিত হয়। চন্দননগর যখন মুক্ত নগরী ছিল, তিনি তার খাদ্যমন্ত্রী ছিলেন। ১৯৫৯ খ্রিস্টাব্দে তিনি প্রবর্তক সংঘের সহ-সভাপতি হন এবং ১৯৬৪ খ্রিস্টাব্দ হতে আমৃত্যু সভাপতি পদে ছিলেন। 

১৯৮০ খ্রিস্টাব্দের ১১ জানুয়ারি অরুণচন্দ্র দত্ত ৮৫ বৎসর বয়সে প্রয়াত হন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৭-৪৮, আইএসবিএন ৯৭৮-৮১-৭৯৫৫-১৩৫-৬
2. ↑  "The Standard Bearer"। সংগ্রহের তারিখ ২০২৩-১০-১৪।
3. ↑  "Light to Superlight"। সংগ্রহের তারিখ ২০২৩-১০-১৪।
4. ↑  "প্রাচ্যের জাগরণ"। সংগ্রহের তারিখ ২০২৩-১০-১৫।
**অপারেশন বাওয়ারিয়া** ছিলো ১৯৯৬-২০০৫ সালে দক্ষিণ ভারতের জাতীয় রাজপথের কাছাকাছি আবাসিক এলাকায় সংগঠিত ডাকাতি, হত্যা ও লুটপাটের বিরুদ্ধে অভিযান।বাওয়ারিয়া গ্যাং একাধিক রাজ্যে অপরাধে জড়িত ছিল। তারা লরি গ্যাং নামেও পরিচিত ছিল।

ইতিহাস
------

গুম্মিদিপুদ্দি এমএলএর হত্যাকান্ডের পর তামিল নাড়ু, অন্ধ্রপ্রদেশ, কর্নাটকের মহাসড়কের আশেপাশে আবাসিক এলাকায় ডাকাতি করা ডাকাতদের ধরতে এই অভিযান চালু করা হয়।

কংগ্রেস নেতা ঠালামুথু নাতারাজান, ডিএমকে নেতা গাজেন্দ্রান সহ গুরুত্বপূর্ণ ব্যক্তিদের হত্যার এবং ডাকাতির প্রধান সন্দেহভাজন ছিল।দলটি ট্রাকে করে উত্তর থেকে দক্ষিণে মালামাল স্থানান্তরের সময় ধনী ব্যক্তিদের বাড়িতে হামলা করতো।
শ্রীরামুম্বুদুরে, তারা একজন স্কুলছাত্রীকে হত্যা করে এবং ডাকাতির সময় তার বাবা-মাকে আহত করে। প্রায় ২০০ টি ডাকাতি মামলায় জড়িত থাকার জন্য নয়টি রাজ্যের পুলিশ তাকে খুজছিলো।তার সাম্প্রতিক ডাকাতি মধ্যে একটিতে এআইএডিএমকেএর এমএলএ সুদর্শনসনাকে গুলি করে হত্যা এবং তার বাড়ি লুট করা হয়েছিল।

### তদন্ত

২০০৪ সালের জানুয়ারিতে গামিদিপুন্ডি থেকে এআইএডিএমকে বিধানসভা কেন্দ্রীয় নেতা সুদর্শনসনা হত্যার পর বাওয়ারিয়া অপরাধীদের বিরুদ্ধে অভিযান শুরু হয়। তামিলনাড়ু, কর্ণাটক ও অন্ধ্রপ্রদেশের জাতীয় সড়কের কাছাকাছি ধনী বাড়িতে যখন সশস্ত্র ডাকাতরা হামলা দিচ্ছিল, তখন তামিলনাড়ুর মুখ্যমন্ত্রী জয়ললিতা জয়রাম অপরাধীদের বিরুদ্ধে কঠোর ব্যবস্থা নেওয়ার নির্দেশ দিয়েছিলেন। পুলিশের মহাপরিচালক এস আর জঙ্গীদ ও অতিরিক্ত মহাপরিচালক সঞ্জয় অরোরা তদন্তের জন্য একটি দলকে নেতৃত্ব দেন।
তদন্ত শুরু হওয়ার কয়েকদিন পরে দলটি মোডাস অপারেন্ডির সাথে গ্যাংয়ের আঙুলের ছাপ মেলান।তারা ধারণা করেছিল যে ভারতের বিভিন্ন অংশে খুনগুলো একই গোষ্ঠীর দ্বারা পরিচালিত হয়েছিল। দলটি উত্তরপ্রদেশ পুলিশ ও কেন্দ্রীয় গোয়েন্দা সংস্থার সমন্বয়ে গঠিত হয়েছিলো।

### গ্রেফতার

নির্দিষ্ট তথ্য অনুসরণ করে, দলটি প্রাথমিক পর্যায়ে কনৌজে একটি বাড়িতে আক্রমণ করে। ইউ.পি. বিশেষ টাস্ক ফোর্সের সহযোগিতায় তারা বাওয়ারিয়া ও তার স্ত্রী বেনা দেবীকে আটক করেছিল,তখন তারা কাছাকাছি একটি বড় ডাকাতির প্রস্তুতি নিচ্ছিল। তারা পাল্টা হামলা করলেও পুলিশ দম্পতিকে আটক করে এবং তাদেরকে হেফাজতে নিয়ে যায়। পুলিশ সূত্র জানায়, দুজনকে জিজ্ঞাসাবাদের জন্য একটি অজানা গন্তব্যে নিয়ে যাওয়া হয়েছিল।
জানুয়ারী ২০০৫ থেকে শুরু করে, দলটি তাদের ব্যবহৃত চার ট্রাকসহ দেশের বিভিন্ন অংশে দশ বাওয়ারিয়ার গ্যাং সদস্যকে আটক করে।
গ্রেফতারের পর উত্তরাঞ্চলের জেলাগুলিতে কোন ডাকাতি মামলা হয়নি।

পরবর্তী আট বছরে দলটি অপরাধীদের খুজে এবং অবশেষে তারা রাজস্থানে অবশিষ্ট গ্যাং সদস্যকে খুঁজে পায়।

চলচ্চিত্রে
----------

২০১৭ সালে মুক্তিপ্রাপ্ত, এইচ. বিনোথ পরিচালিত তামিল থিরান অধিগারাম অন্ধ্রু চলচ্চিত্রটি এই ঘটনার উপর ভিত্তি করে তৈরি করা হয়েছিলো।

তথ্যসূত্র
---------

1. ↑
2. 1 2  "The Hindu : Tamil Nadu News : Gummidipoondi MLA shot dead"। *www.thehindu.com*। সংগ্রহের তারিখ ২০১৮-০৮-২৫।
3. ↑  "Theeran Adhigaram Ondru: Director Vinoth talks about his fascination for real-life stories"।
**সাইগন বন্দর** হল ভিয়েতনামের বৃহত্তম বন্দর। এই বন্দরটি হো চি মিন সিটি এর সাইগন এলাকায় অবস্থিত। এই বন্দরের দ্বারা দেশের বেশির ভাগ ব্যবসা বাণিজ্য হয়। বন্দরটি সাইগন নদীর মহোনায় দক্ষিণ চীন সাগর এর তীরে অবস্থিত। এই বন্দর দ্বারা দেশের দক্ষিণ অংশের পণ্য দ্রব্য আমদানি-রপ্তানি হয়। এই বন্দরের উপর হো চি মিন সিটি এর অর্থনীতি অনেকাংশে নির্ভরশীল। বন্দরটি দ্বারা দেশের এক তৃতীয়াংশ বাণিজ্য সম্পাদিত হয়। পন্য দ্রব্য আমদানি ও রপ্তানির দিক দিয়ে এই বন্দরটি দেশের মধ্যে বৃহত্তম। এটি বিশ্বের ২৪ তম ব্যস্ত কন্টেইনার বন্দর। ২০১২ সালে বন্দরটি ৩.৫ মিলিয়ন TUES কন্টেনার পরিবহন করেছে। বন্দরটি প্রধানত কন্টেইনার বন্দর হিসাবে কাজ করে। তবে এই বন্দর দিয়ে কার্গো পণ্যও পরিবহন করা হয়।

অবস্থান
-------

সাইগন বন্দরটি দেশের দক্ষিণ অংশে মেকং নদী এর মোহনায় ব-দ্বীপ এলাকায় অবস্থিত।এটি হো চি মিন সিটি এর মধ্যে অবস্থিত।বন্দরটি ১০ ডিগ্রী উত্তর ও ১০৭.০৩ ডিগ্রী দক্ষিণ এ অবস্থিত।বন্দরটি দক্ষিণ চীন সাগর এর তীরে গড়ে উঠেছে।বন্দরটি দেশের রাজধানী শহর হ্যানয় থেকে ১৭২৬ কিলোমিটার দূরে অবস্থিত।এই বন্দর থেকে ডানাং বন্দর বা *ডা নাং বন্দর* এর দূরত্ব ৯৮০ কিলোমিটার।

ইতিহাস
------

বন্দরটি প্রধানত গড়ে ওঠে উপনিবেশিক সময়ে।উপনিবেশিক সময়ে বন্দর ও শহরের নাম ছিল সাইগন।কিন্তু দেশ স্বাধীনতার পর শহরটি স্বাধীনতা সংগ্রামি হো চি মিন এর নামে রাখা হয় শহরটির নাম ।কিনওতু বনওদরের নাম শহরের পুরোধো নামেই থেকে যায়।সেই সময় বন্দরটি ইন্দোচিন এর অন্যতম প্রধান বন্দর ছিল।স্বাধীন ভিয়েতনাম গঠনের পর বন্দরটির আধুনিকরন করা হয়।

পোতাশ্রয়
---------

সাইগন বন্দরের পোতাশ্রয়টি দক্ষিণ চীন সাগর এর তীরে হো চি মিন সিটি এর মধ্যে গড়ে উঠেছে।পোতাশ্রয়টি ১০ মিটার এর মত গভীর।ফলে মাজারি মাপের ও বড় মাপের জাহাজ বন্দরে ভিরতে বা নোঙর করতে পারে।পোতাশ্রয়টি সমুদ্র থেকে ভিতরে অবস্থিত ফলে সমুদ্রের ঢেউ থেকে সুরক্ষিত থাকে।

পরিকাঠামো
---------

বন্দরটিতে প্রধানত কন্টেইনার পরিবহনের নমুনায় কাঠামো গড়ে তোলা হয়েছে।এখানে রয়েছে কন্টেইনার টার্মিনাল।এই বন্দরে কন্টেইনার জাহাজ থেকে কন্টেইনার নামানো ও তোলার জন্য সংক্রিয় ব্যবস্থা রয়েছে। বন্দরটি সড়ক ও রেল পথের দ্বারা দেশের বড় শহর গুলির সঙ্গে যুক্ত।এছাড়া বন্দরে কার্গো পণ্য পরিবহনের ব্যবস্থা রয়েছে।

আমদানি রপ্তানি
--------------

বন্দরটির দ্বারা দেশের এক তৃতীয়াংশ পণ্য পরিবহন করা হয়।এই বন্দর দ্বারা ২০০৬ সালে ১.৫ মিলিয়ন কন্টেইনার পরিবহন করা হয়েছেল।২০১২ সালে বন্দরটির দ্বারা ৩.৫ মিলিয়ন কন্টেইনার পরিবহন করা হয়।

পশ্চাৎ ভূমি
-----------

দেশের দক্ষিণ অংশ এই বন্দরের পশ্চাৎ ভূমির অন্তর্গত।

তথ্যসূত্র
---------

1. ↑  "Sigon Port"। ২১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৬।
2. ↑  Journal of Commerce: THE JOC TOP 50 WORLD CONTAINER PORTS

বহিঃসংযোগ
---------
**স্যার অ্যালুরেড ডাম্বেল** এমএলসি (১২ জানুয়ারী ১৮৩৫ — ১২ মার্চ ১৯০০) ছিলেন একজন সিনিয়র ম্যাঙ্কস বিচারক যিনি আইল অফ ম্যানের ক্লার্ক অভ দ্য রোলস ছিলেন।

ডাম্বেল জন্মগ্রহণ করেছিলেন ডগলাসে সুপরিচিত ব্যাংকার, আইনজীবী ও রাজনীতিবিদ জর্জ ডাম্বেল এমএইচকে এবং মেরি গিবসন দম্পতির ঘরে। তিনি ডগলাসের একটি বেসরকারী স্কুলে পড়াশোনা করেছিলেন। তারপরে তিনি হ্যারিস এবং অ্যাডামসের ফার্মে আইনের ছাত্র হিসাবে প্রবেশ করেন। ১৮৫৮ সালে তিনি বারে ভর্তি হন এবং খুব অল্প সময়েই দ্রুততার সঙ্গে দ্বীপের উত্তরে পর্যাপ্ত অনুশীলন অর্জন করেছিলেন। তিনি ১৮৭৩ সালে হাই বেলিফ অভ রামসে এবং পরে ১৮৮০ সালে দ্বিতীয় ডিমস্টার এবং অবশেষে ১৮৮৩ সালে ক্লার্ক অভ দ্য রোল্স হন। ১৮৯৯ সালের জন্মদিন সম্মাননার তালিকায় তিনি নাইট হয়েছিলেন, এবং পরে একই বছর লেফটেন্যান্ট-গভর্নর লর্ড হেনিকারের অসুস্থতার কারণে দীর্ঘকালীন অনুপস্থিতির সময় আইল অফ ম্যানের ডেপুটি গভর্নর হিসাবে কাজ করেছিলেন।

ডাম্বেল ১৯০০ সালের ১২ মার্চ মস্তিষ্কে পক্ষাঘাতগ্রস্থতায় মারা যান।

পরিবার
------

ডাম্বেল ১৮৭৫ সালে ভারতীয় সেনাবাহিনীর মেজর রোলস্টনের কন্যা মেরি রোলস্টনকে বিয়ে করেছিলেন।

পদাধিকার
--------

* হাই বেইলিফ অভ রামসে,১৮৭৩-১৮৮০
* দ্বিতীয় ডিমস্টার, ১৮৮০–১৮৮৩
* ক্লার্ক অভ রোল্স, ১৮৮৩-১৯০০

তথ্যসূত্র
---------

1. ↑  *Isle of Man, Select Births and Baptisms, 1821-1911*
2. ↑  Rolston Family. OctilloRoad.com. Accessed 22 March 2012.
3. ↑   "Birthday Honours" (ইংরেজি ভাষায়) *দ্য টাইমস* (লন্ডন)। Saturday, 3 June 1899। (35846), পৃ. 11।
4. ↑  Sir Alured Dumbell  ওয়েব্যাক মেশিনে আর্কাইভকৃত ৪ মার্চ ২০১৬ তারিখে. iRazoo.com. Accessed 22 March 2012.
5. 1 2   "Obituary – Sir Alured Dumbell" (ইংরেজি ভাষায়) *দ্য টাইমস* (লন্ডন)। Tuesday, 13 March 1900। (36088), পৃ. 7।